NaiveNeuron/SloPal huggingface dataset:
Rafaj, Rafael, poslanec NR SR (2011-03-31):
Ďakujem, pán predseda. Ešte chcem dať návrh, procedurálny, aby v zmysle § 73 rokovacieho poriadku sa Národná rada uzniesla, že vzhľadom na uvedené fakty, argumenty, skutočnosti a spoločenskú nebezpečnosť prijatia tohto zákona ďalej nepokračovala o tomto návrhu zákona. Ďakujem za vašu pozornosť.
B. Bugár, podpredseda NR SR: (2006-04-20):
(Hlasovanie.) Prítomných je 133 poslancov, za 131, nehlasovali 2. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Konštatujem, že nie. Vyhlasujem rozpravu za skončenú. Záverečné hlasovanie. J. Dlhopolček, poslanec: Ďakujem, pán predsedajúci. Som splnomocnený gestorským výborom, aby ste dali hlasovať o zákone ako o celku.
Šuca, Peter, poslanec NR SR (2015-03-12):
Ďakujem pekne za slovo. Pán predseda, k predmetnému návrhu zákona vystúpil v rozprave jeden pán poslanec, v zmysle rokovacieho poriadku nepodal žiaden návrh, preto vás prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Počiatek, Ján, poslanec NR SR (2011-04-05):
Ďakujem za slovo. Pán Janiš, musím uznať, že stále si u mňa držíte čelnú priečku medzi kráľmi demagógov, pretože vy čo viete posplietať dokopy. A také polopravdy a zavádzania. Ale idem k niektorým konkrétnostiam. Základom toho celého vášho vystúpenia bolo, že treba teplárne odpolitizovať. Odpolitizovať, čo je podľa mňa v duchu jednoduchej logiky, jednoznačné potvrdenie toho, že ste ich spolitizovali, že máte politických, šmatlavých manažérov, nominantov, ktorí nie sú schopní efektívne tieto teplárne riadiť. Vy ste to sami povedali. (Potlesk.) Teraz je to vaša zásluha, že ste ich spolitizovali, lebo teraz ich ako hlavnú nosnú tému idete odpolitizovať. Čiže odpolitizovanie teplární, to je fakt vtipné. Teraz ste ďalej povedali, že sa musia ceny zvýšiť, a to som rád, že ste to povedali, pretože sa tak zamyslím všeobecne, že chcem vidieť toho, kto si tieto teplárne za svoje vlastné peniaze, súkromné investície, ide kúpiť, keď sú také strašne neperspektívne a v podstate nemá zmysel ich ani vlastniť. To je hlavná vaša téza, že sú nanič, tie teplárne. Ale ten, kto si ich kúpi, určite bude chcieť na nich zarobiť, čo je úplne zrejmé. A ešte tvrdíte, že do nich musí a musí v rámci toho podnikania aj veľa investovať kvôli ekológii. Takže to je asi nejaké perpetuum mobile podľa mňa. Pretože niekto si kúpi tie teplárne, vy tvrdíte, že náklady sa nedajú znížiť, čo je čiastočne dané aj tým, že má šmatlavý, spolitizovaný manažment, ale keď nejdú znížiť náklady, tak potom jediná šanca, ako zarobiť a získať z toho peniaze naspäť ešte pri tom, že musí investovať, je, že sa zvýšia ceny. Tak, ako to teda vlastne je? Lebo už tu zlyháva tá základná logika. Podľa mňa to jasné je, ceny sa proste zdvihnú. Zdvihnú sa napriek tomu, že sa tu oháňate ÚRSO-m a čímkoľvek, pretože oni vykážu tie náklady tak, že im to bude ÚRSO aj akceptovať. Ďakujem.
P. Hrušovský, predseda NR SR: (2005-05-10):
I. Hopta, poslanec: Pán predseda, mám tri návrhy. Po prvé, navrhujem stiahnuť z rokovania bod 54 – vládny návrh zákona o študentských pôžičkách. Tento zákon zavádza spoplatnenie vysokého školstva a myslím si, že sociálna situácia na Slovensku nie je taká, aby sme tento zákon prijímali. Po druhé, navrhujem stiahnuť bod č. 60 – vládny návrh zákona o lesoch. Tento zákon de facto je predprípravou privatizácie našich lesov. Myslím si, že lesy by mali zostať trvalým vlastníctvom štátu a po ďalšie navrhujem stiahnuť bod 78  – návrh koncepcie privatizácie Železničnej spoločnosti Cargo Slovakia, a. s. Tento zákon je prípravou privatizácie nákladnej železničnej dopravy. Ja si myslím, že nákladná železničná doprava je zisková a dotuje osobnú. Nemali by sme to privatizovať, že by mala zostať v rukách štátu. Pán predseda, žiadam vás, aby sa o všetkých troch návrhoch hlasovalo osobitne. Ďakujem.
P. Paška, predseda NR SR: (2008-02-01):
Takže prerušujem rokovanie o tomto bode programu. Ďakujem veľmi pekne za účasť pánovi eurokomisárovi, želám mu ďalej veľa úspechov, dobrú reprezentáciu Slovenskej republiky v Bruseli a dúfam, že sa tá tradícia, ktorú sme založili, premietne po úspešnom prijatí Lisabonskej zmluvy aj do veľmi úzkej spolupráce nášho národného parlamentu nielen s vami, ale s celou Európskou komisiou. Ďakujem pekne. Teraz budeme, dámy a páni, pokračovať v rokovaní o prerušenom bode Správa o priebehu privatizácie Slovenského plynárenského priemyslu, a. s. (tlač 529). Máme tu pána ministra hospodárstva, poprosím spravodajcu pána poslanca Pavlisa. Myslím, že pán poslanec Mikloš, áno, mal prerušené vystúpenie. Takže ho poprosím. Máte slovo, pán poslanec, nech sa páči.
P. Hrušovský, predseda NR SR: (2005-10-27):
(Hlasovanie.) 127 prítomných, 6 za, 65 proti, 56 sa zdržalo. Neschválili sme body 30 až 32 zo spoločnej správy.
Kollár, Boris, predseda NR SR (2022-09-27):
Ďakujem. Pani poslankyňa Bittó Cigániková.
Ďuriš Nicholsonová, Lucia, podpredsedníčka NR SR (2019-03-28):
Pán poslanec Zelník, keď už ja som upozorňovaná na to, aby som dodržiavala rokovací poriadok, tak si neodpustím poznámku, že vo faktickej poslanec reaguje na, na rečníka v rozprave. To znamená, vy nemáte čo reagovať na ostatných kolegov. Pani poslankyňa Gaborčáková, nech sa páči.
Jurík, Beáta, poslankyňa NR SR (2024-01-24):
Ďakujem za slovo, pán predsedajúci. Ďakujem aj kolegyni poslankyni Škopovej za to, že opäť raz pripomenula, o čo skutočne v tomto návrhu ide a ako nezmyselné je, že sa tu snaží vláda presadiť tak dôležité zmeny v trestnom kódexe v skrátenom legislatívnom konaní. A mne sa veľmi páčilo, ako ste prepojili to, čo sa tu možno často nespomína, a síce, porušovanie princípov právneho štátu s tým, že nielen akým spôsobom, ale aj čo sa snaží táto vláda presadiť. A že vlastne toto všetko, čoho sme tu svedkami, tak je v rozpore s princípmi právneho štátu. A viem, že pre mnoho ľudí je možno toto taký veľmi teoretický koncept, že čo je to vlastne ten právny štát, ale pravdou je, že je to zároveň veľmi konkrétne, a my sme teda svedkami hneď niekoľkonásobného porušovania tohto veľmi dôležitého princípu demokracie. Prvá vec je, čo sa týka tej formy, akou je tento promafiánsky balík pretláčaný, tak vy ste to aj spomínali vo vašom vystúpení, že jedným z pilierov právneho štátu je aj to, že politická moc sa musí riadiť zákonom. A tu jednoznačne vidíme, že hoci zákon udáva presné podmienky na to, v akých prípadoch sa môže používať skrátené legislatívne konanie, tak jednoducho to sa tu neplní, Robert Fico sám povedal, že ide o mocenské rozhodnutie, oni si to tu pretlačia a to je teda skutočne v rozpore s týmto základným princípom demokracie. Druhá vec je, čo to spôsobí, a síce hlavne, ale nie teda výlučne porušovanie ľudských práv. A teraz hovorím nie o ľudských právach tých pseudoobetí, a síce páchateľov trestných činov, ale hlavne o ľudských právach samotných obetí. A vy ste sa teda zaoberali aj touto časťou odôvodnenia o ľudských právach. A ja už neviem, akým iným slovom ako cynické sa to dá... (Prerušenie vystúpenia časomerom.)
Baránik, Alojz, poslanec NR SR (2019-04-04):
Ďakujem za slovo. Pani kolegyňa, vy ste tam uviedli viacero vecí v tom zmysle, že súd sa riadi posudkami súkromnými rovnako ako posudkami znalcov, ktoré, ktorých ustanoví samotný súd, a že teda súkromné znalecké posudky sú častokrát akýmsi spôsobom ovplyvňované v neprospech zistenia skutočného stavu a z toho dovodzujete potrebu tejto novej právnej úpravy. Lenže zabúdate, že súd má právo a povinnosť si vyhodnotiť sám, akú hodnotu má ten-ktorý dôkaz najmä v situácii, kedy sú dôkazy vzájomne si odporujúce. A teda nerozumiem tomu, neviem, či ste si vedomá tejto skutočnosti, ale každopádne nerozumiem tomu, že prečo hovoríte to, že ak si dva dôkazy vzájomne odporujú, že je v podstate akosi závažnejší ten dôkaz, ktorý predložil alebo ktorý vypracoval súkromne ustanovený znalec. Každopádne si myslím, že to, že niektorá zo strán sporu nemá možnosť predložiť dôkaz, ktorý považuje za potrebný, je v rozpore so základným právom na súdnu ochranu.
Farkašovský, Karol, poslanec NR SR (2019-01-29):
Ďakujem pekne. Myslím si, že sme tu všetci dospelí ľudia, ktorí nemôžu a ani nechceme spochybňovať význam a potrebu boja proti hazardu a význam ochrany či už rodín, maloletých alebo závislých ľudí, ktorých to postihuje. Čiže v tomto sme určite za jedno. Myslím si však, že diskusia potrebuje obidve strany, aby spolu komunikovali a aby sa počúvali. Ale mám taký dojem z toho všetkého už aj v nadväznosti na rokovania o probléme hazardu v jednotlivých mestách, že tie skupiny sú natoľko polarizované, že sa nedokážu počúvať, že nedokážu vnímať argumenty jednej ani druhej strany. Súhlasím s tým, čo si povedal, že online prostredie potrebuje reguláciu. Reguláciu potrebujú aj sociálne siete. Nakoniec k tomu vyvíjame aj určité aktivity, parlamentné. Pravdou je aj to, že dokonalé riešenie neexistuje a je veľmi jednoduché obviňovať, ale je dôležité posudzovať. Na to však treba komunikovať spolu, sedieť nad argumentami, treba menej emócií a viac rácia do toho, aby to bolo konštruktívne, aby to nebolo len zdrojom nejakých pochybných informácií alebo prostriedkov na vytĺkanie politického kapitálu. Mám však jednu závažnú otázku. K tejto téme sa vyjadrila inštitúcia, ktorá požíva v našej spoločnosti pomerne vysoký stupeň autority, a to je Združenie miest a obcí Slovenska. Vyše tritisíc primátorov, starostov je združených v tomto združení a ústami svojho predsedu sa táto organizácia vyjadrila, že návrh zákona v pôvodnej podobe vyhovuje. Tak by som bol rád, keby sme si zjednotili pohľady na vec a rešpektovali... (Prerušenie vystúpenia časomerom.)
M. Číž, podpredseda NR SR: (2008-10-31):
Takže, vážené kolegyne, kolegovia, dovoľte, aby som pristúpil k rokovaniu. Otváram ôsmy rokovací deň 28. schôdze Národnej rady Slovenskej republiky. O ospravedlnenie na dnešnom rokovaní požiadala podpredsedníčka Národnej rady Anna Belousovová, podpredseda Viliam Veteška, poslanci Rudolf Bauer, Peter Gabura, Monika Gibalová, Vladimír Mečiar, Ľuboš Micheľ, Peter Obrimčák, Ján Podmanický, Mária Sabolová, Boris Zala, Štefan Zelník. Teraz v zmysle schváleného programu, vážené kolegyne, pristúpime k Informácii o vzťahoch a možných negatívnych dopadoch inštitucionalizácie Fóra maďarských poslancov Karpatskej kotliny pri maďarskom parlamente na politický a spoločenský vývoj strednej Európy . Slovo dávam podpredsedovi vlády Slovenskej republiky Dušanovi Čaplovičovi a žiadam ho, aby túto informáciu podal. Máte slovo, pán podpredseda.
Paška, Pavol, predseda NR SR (2014-04-03):
Faktická poznámka nie je. Chcete vy, pán navrhovateľ, alebo pôjde pán poslanec Mičovský do rozpravy? (Reakcia pani podpredsedníčky Laššákovej: Je dvanásť hodín.) Pardon, je dvanásť hodín, takže prerušujem rokovanie a budeme pokračovať poobede o druhej pravidelným bodom hodina otázok a potom budeme pokračovať v prerušenej rozprave. (Prerušenie rokovania o 12.01 hodine.) (Pokračovanie rokovania o 14.00 hodine.)
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 139, za 106, proti 1, zdržalo sa 31, nehlasoval 1. Uvedený návrh sme schválili.
B. Bugár, podpredseda NR SR: (2004-05-20):
Šiestu otázku položil pán poslanec Gaľa pánovi ministrovi dopravy, pôšt a telekomunikácií Slovenskej republiky Pavlovi Prokopovičovi: „Pán minister, som rád, že sa v poslednom období intenzívne hovorí o dostavbe diaľničného úseku Bratislava – Žilina. Ako poslanca z východného Slovenska, poslanca Prešovského kraja ma zaujíma, v akom stave je realizácia diaľničného obchvatu mesta Prešov.“ Nech sa páči.
M. Číž, podpredseda NR SR: (2007-02-09):
Slovo má pán poslanec Tibor Cabaj.
Laurenčík, Milan, podpredseda NR SR (2020-05-13):
Pán poslanec Ján Benčík.
Taraba, Tomáš, podpredseda vlády SR a minister životného prostredia SR (2024-09-17):
Dámy a páni, a toto tu riadilo štát. (Potlesk.) Toto tu riadilo štát. Oni prišli k moci, vyviezli sa, pamätáte si, taká kauza že kompa. Sľubovali ľuďom, že ony ju zrušia. A tá kompička plávala ďalej, stále plávala, pokiaľ som nedošiel ja a nezrušil som im tú kompu. Viete, čo je zaujímavé na tom životnom prostredí? Že po všetkých tých akože korupčných veciach, čo hovorili, tak zostali. Za nich zostali. Aj tá kompa zostala. A keď sa ich pýtali na tú kompu (reakcia z pléna), keď sa ich pýtali na tú kompu, tak povedali, že viete, prečo to muselo plávať? Lebo tá štátna má dva motory a tá, čo pláva, má štyri a v techničáku má aj tá, čo pláva, dva motory. Toto bol dôvod. Všetky toky, ak tvrdíte, že to bola korupcia, všetko muselo skončiť u vás. Pretože nedáva potom logiku, prečo ste to nechali. Takže toto je záver. Dobre, toto je po prvé. A po druhé, môžem vám garantovať teda, že ak sa bavíte o skrátenom legislatívnom konaní, tak skrátené legislatívne konanie nie je to, čo vy ste tu narozprávali. (Reakcie z pléna.)
Hort, Milan, podpredseda NR SR (2010-12-09):
Béla, môžeš sa upokojiť.
Kaník, Ľudovít, poslanec NR SR (2013-04-16):
Ja veľmi oceňujem tento vecný prístup. Presne toto potrebujeme, takto si predstavujeme túto schôdzu Národnej rady. Konkrétne návrhy, ktoré nie sú, by som povedal, čisto pravicového typu, sú to kompromisné návrhy, je to naša ponuka voči vám. My si uvedomujeme, že vy ste rozhodujúca sila v tejto Národnej rade. My sa budeme k rovnej dani vracať, keď budeme vládnuť. Teraz si nemyslíme, že má zmysel vás presviedčať o jej prospešnosti. Ale myslíme si, že je veľmi dôležité, aby sme si uvedomili to, čo je zrozumiteľné a racionálne. Keď budeme mať najhoršie podmienky pre tvorbu pracovných miest, ako vo finančnej oblasti, v daňovej oblasti, v odvodovej oblasti, v práve, v cenách elektrickej energie, nikto tu nebude chcieť podnikať, nikto tu nebude chcieť zamestnávať ľudí. Tak to zmeňme. Upravme to tak, aby sa tu dalo podnikať. Veď keby ten problém nebol taký, aký je, tak by nebol ani napríklad problém s U. S. Steelom. Nemuseli by sa teraz pripravovať špeciálne zákony pre jednu firmu, pretože jej problém, U. S. Steelu, vyvolala politika prvej Ficovej vlády práve v oblasti regulácie cien elektrickej energie a zaviedla nezmyselné pravidlá, nezmyselné ceny, ktoré likvidujú podnikanie. Takže na toto my poukazujeme, ale hlavne prichádzame s kompromisnými návrhmi, aby sme spoločne bez rozdielu politického nazerania zastavili rast nezamestnanosti. To je problém, ktorý trápi Slovensko.
Šefčík, Marek, poslanec NR SR (2020-06-05):
Ďakujem, pán predsedajúci, dajte, prosím, hlasovať o tom, že Národná rada Slovenskej republiky prerokuje vládny návrh zákona v skrátenom legislatívnom konaní. Ten vládny návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov a ktorým sa menia a dopĺňajú niektoré zákony, je to tlač 128 (tlač 127, pozn. red.).
Hrnčiar, Andrej, podpredseda NR SR (2016-10-27):
Pán poslanec Uhrík.
Hort, Milan, podpredseda NR SR (2010-12-09):
Ďakujem pekne, pán podpredseda vlády. Šiestou v poradí je vylosovaná otázka, ktorú položil pán poslanec Martin Glváč a je adresovaná ministerke spravodlivosti Slovenskej republiky pani Lucii Žitňanskej. Pán poslanec Glváč je prítomný, a preto budeme odpovedať. Otázka znie: „Keby ste ako právnička kandidovala na post generálneho prokurátora, ak by bola voľba generálneho prokurátora tak spolitizovaná ako je tomu teraz, aj keby ste v niektorých z volieb nedostala ani hlas?“ Čiže tam by malo byť nedostali a kandidovali. Nech sa páči.
P. Paška, predseda NR SR: (2008-05-14):
(Hlasovanie.) 143 prítomných, 63 za, 70 proti, 10 sa zdržalo. Tento návrh sme neprijali.
J. Kvorka, poslanec: (2008-05-21):
Poslankyňa Damborská podala procedurálny návrh, aby sa o všetkých bodoch zo spoločnej správy hlasovalo osobitne. Prosím, pán predseda, dajte hlasovať o bode 1 s návrhom gestorského výboru schváliť.
Galek, Karol, poslanec NR SR (2023-05-24):
Teraz budeme hlasovať o druhom návrhu podanom poslancom Milanom Vetrákom. Prosím, pán predsedajúci, dajte hlasovať o druhom návrhu, ktorý podal pán poslanec.
Zimenová, Zuzana, poslankyňa NR SR (2018-12-03):
Ďakujem za slovo. Pani kolegyňa Soňa Gaborčáková, súhlasím s tým, čo si povedala, že riešenie súčasných problémov by mala byť naozaj priorita, a preto ma tak trochu zarazilo, čo si navrhovala, to rozšírenie v podstate tohto návrhu smerom ďalej a zabŕdla si až do úplne iných sociálnych skupín. Ja chcem len pripomenúť v tejto faktickej poznámke, že veľmi vážnym problémom vo vzdelávaní je nedostatok a nízka kvalita učebníc, ktoré nie je schopné ministerstvo zabezpečiť ani zaplatiť. Chýbajú nám aj pracovné zošity, ďalšie učebné pomôcky. Náš návrh, ktorý sme podávali s Luciou Nicholsonovou, rozšíriť dávku na zakúpenie aspoň tých základných pomôcok aj pre tzv. pracujúcu chudobu, napríklad pre osamelé matky s viacerými deťmi žijúce z príliš nízkej mzdy, ste vôbec nepodporili, vážení predkladatelia návrhu zákona. Pritom všetky vzdelávacie výstupy upozorňujú na to, že v školách máme oveľa väčší problém, ako prezentujete, a konkrétne to je to, že práve chudobné deti v nich slabo prospievajú a často ich ani nedokončia najmä preto, že si nemôžu dovoliť kúpiť všetko potrebné, a nie sú peniaze ani na celoplošnú ponuku celodenného systému alebo na popoludňajšie vyučovanie tam, kde je to potrebné. A začleňovanie detí so zdravotným znevýhodnením nie je do základných škôl absolútne možné, pretože nemáme ani bezbariérové vstupy, ani bezbariérové priestory, nemáme asistentov, špeciálnych pedagógov. A čo ja považujem za tragédiu, to je, že toto nemáme ani v špeciálnych školách. Takže v žiadnom prípade nepovažujem tento návrh za dobrú vizitku tzv. prosociálnej koaličnej vlády a považujem to skutočne za veľmi arogantný prístup, keďže ste si za celý tento kalendárny rok nesplnili povinnosti tam, kde som to práve vymenovala.
Viskupič, Jozef, poslanec NR SR (2014-11-08):
Som zvyknutý pri prejavoch, že dokážeš, pán kolega, veci zhrnúť tak do kocky. Páčil sa mi úvod, keď si spomenul ten historický okamih, že Národná rada rokuje prvýkrát v nedeľu. Čiže máme tu ďalší kamienok do mozaiky slovenského parlamentarizmu. Páči sa mi aj ten prehľad o predražených PPP projektoch cez Plachtince, doplním, kauzu PPC, kde finančná skupina Penta mala dostať 30 mil. eur ročne počas 15-ročnej doby, po limuzínu od Malchárka na ministerstve školstva a tak ďalej a tak podobne. Myslím si však, že jednu vec sme tak mohli troška dotiahnuť do konca. A to je to, že nemuseli sme dať argument premiérovi vlády, ako keby sme boli naozaj rozdelení. A podpisy na jeho odvolanie pri aj tejto deklarácii toho, že je prečo ho odvolať, sme si mohli ušetriť. A mohli sme to naozaj podať spolu. Zároveň chcem veľmi oceniť ten moment návrhu uznesenia, kde naozaj nejde o nás, ani o SMER, keď treba oceniť statočnosť konkrétnych ľudí, ktorých je veľa. A množia sa, pretože tá korupcia naozaj funguje. A treba dať možno aj týmto signál iným ďalším statočným ľuďom, že niekedy stojí za to, sa ozvať a nenechať si skákať od mocných, vplyvných, bohatých ľudí po hlave, pretože inak sa rozkryjú korupčné mechanizmy. A vtedy naozaj môže prísť k nejakej zmene, verím, v tých Piešťanoch. A potom následne k tej zmene príde.
Viskupič, Marián, poslanec NR SR (2023-02-10):
Ďakujem pekne za slovo. Pán kolega Vetrák, uvedomujete si, že čo ste práve povedali? Povedali ste, že poslanec môže všetko. Normálne týmto ste sa zaradili do velikánov ako Pavol Paška, ktorý kedysi hovoril, že ´vyhraj voľby, môžeš všetko´. Ja znova budem upozorňovať, proste test Ficom, prosím, kolegovia, majme zdravú mieru, ale poďme, poďme konkrétne. Tá 10-percentná zľava z poplatkov. Už len, už len pán kolega Vetrák povedal, koľko ďalších následností to má. Proste teraz bude to cenina, tá sa teda bude odovzdávať pri voľbách. To je ďalšia povinnosť pri voľbách. Teraz to bude treba kontrolovať, kopírovať. Teraz ja sa pýtam, ako to bude pri elektronickom spôsobe výberu poplatku? Tam čo? Budeme to mať napísané nejak v občianskom alebo sa bude proste skenovať tá cenina? To proste toto treba pri akomkoľvek nápade, keby hneď teda bol ústavne v poriadku, čo ja posúdiť neviem, aj keď tá debata tu prebieha, tak vždy treba pozerať nielen na to, čo to stojí akože, že výroba toho celého alebo teda napríklad teda tá zľava poskytnutá, ale aj koľko ďalšej administratívy a byrokracie to, to prinesie. Proste toto fakt je úplne že zlý nápad a, prosím, od tohto treba upustiť. Už je ďaleko lepší spôsob ten voľný deň, ako bol spomínaný príklad Švajčiarska. V poriadku, štát môže svojim zamestnancom za to, že boli na voľbách, dať voľný deň, to je v poriadku, lebo ich zamestnáva, ale keď by sme sa bavili o všetkých, lebo spravodlivé je potom ´každý´, tak potom súkromná firma, samozrejme, musí to mať nejak vykompenzované. To inak bol návrh SaS-ky, že sa zruší jeden sviatok, napríklad teda Deň ústavy a človek ho oslávi, tú ústavu, vtedy, keď bol voliť. To je zmysluplný nápad, o ktorom by sa dalo baviť ako odmeniť ľudí za to, že sa zaujímajú o veci verejné. Ale dávať 10-percentnú zľavu je vyrobenie byrokracie a vyrobenie navyše aj možnosti na ďalšiu korupciu. Ďakujem pekne.
Gabániová, Darina, poslankyňa NR SR (2019-10-25):
Áno, ďakujem. Tak na margo toho, že, áno, strana SMER bola ixkrát pri moci, ixkrát realizovala, teda mala mandát od občanov atď. Vždy som vystupovala, aj keď Zajac zavádzal svoju reformu, môžete si pozrieť moje vystúpenia, v histórii si to nájdete Národnej rady. Tam som povedala dostatočné množstvo argumentov, dostatočné, všetko, čo bolo treba povedať vtedy, neboli sme pri moci. V 2006, keď sme chodili medzi občanov pred voľbami tesne, tak som ja bola tá, ktorá som hovorila, prihovárala sa občanom za jednu štátnu poisťovňu. Ja som za to, aby sa s verejnými prostriedkami nakladalo zodpovedne a účelovo a racionálne a s náležitým efektom potom aj. Možnože to je idealizmus, ale tak by to malo byť. A myslím si, že kým sa nezvýši sebauvedomenie občanov a kontrola občanov, že kým si nebudú vedomí toho, že všade, kde pracujú ich dane, že majú právo kontrolovať a požadovať výsledky. Každý štát historicky vyzrieva. Aj naša republika, nepochybujem o tom, že vyzreje natoľko na tak sebavedomých občanov, že politici nepôjdu do politiky nato, aby sa obohacovali, bez toho, že by mali za sebou nejakú erudíciu alebo že by ukázali, ako sa vedeli uživiť v občianskom prostredí ako normálni zarábajúci ľudia a že neprišli do prostredia politického len lízať. A dúfam, že občania Slovenskej republiky budú natoľko sebavedomí, že im budú všetkým pozerať na prsty... (Prerušenie vystúpenia časomerom.)
Érsek, Árpád, minister dopravy a výstavby SR (2017-09-07):
Ďakujem za otázku, pán poslanec. Od tejto prebiehajúcej tretej výzvy očakávame, že sa zvýši záujem občanov o kvalitnú obnovu svojich rodinných domov, ktorý sa snažíme podporovať formou príspevku na zateplenie. Už po prvom mesiaci predkladania žiadostí je vidieť výrazný postup v kvalite žiadostí voči predchádzajúcim výzvam, ktorý poukazuje na väčšiu snahu vlastníkov domov a ich zodpovednejší prístup k zvyšovaniu kvality svojho bývania, ako aj znižovaniu nákladov na energiu. Veríme, že tento program bude prístupnejší aj vďaka úpravám zákona, podľa ktorých je možno poskytnúť vyšší príspevok ako v minulosti, až 8 800 eur, pričom je možné do nákladov započítať aj výmenu starých neefektívnych kotlov za nové a účinnejšie. Zvýšením príspevku na vypracovanie súvisiacej dokumentácie z 500 euro na 800 euro vzniká predpoklad, že financovanie kvalitnejšej projektovej prípravy, a teda v konečnom dôsledku aj kvalitnejšej realizácie samotnej obnovy rodinného domu. Tuto treba ešte povedať teraz, dneska som sa pýtal, aký je stav, že viac ako 150 uchádzačov už sa uchádza za tú krátku dobu, sú tie výzvy jednoduchšie, sú tiež pre občanov čitateľnejšie a, samozrejme, starší občania nemajú s tým taký veľký problém, ako mali doteraz. Myslím si, že táto výzva, pokiaľ dobre viem, ešte mesiac je vonku, že naplníme tých 500 rodinných domov, opravu a zateplenia, výmenou tých vecí, ktoré s tým súvisia. Na druhej strane, čo som aj ráno povedal, že toto je aj výzva pre mladšie rodiny, pretože každý nemá na to, aby staval nový, pekný rodinný dom, ale môže kúpiť starší dom a na základe týchto predpokladov ho môže pekne zatepliť, opraviť kúrenie a tieto veci, čo s tým súvisia. Myslím si, že to bolo dobré opatrenie a tých 8 800 euro nie je málo. Ďakujem pekne.
Sulík, Richard, predseda NR SR (2011-05-26):
Pán poslanec Blanár.
B. Bugár, podpredseda NR SR: (2006-02-09):
S. Husár, poslanec: Pán predsedajúci, v rozprave odznel jeden pozmeňujúci návrh od pána Cabaja. Prosím, aby ste o tomto návrhu dali hlasovať.
K. Tóthová, poslankyňa: (2005-05-20):
A ešte by som chcela dodať jednu myšlienku. Ak máme určitý trestný čin zakotvený v Trestnom zákone, tak už samotné zakotvenie má prevenčný účinok, účinok v tom, že spoločenské vedomie sa vlastne skvalifikuje v tom smere, že sa stáva zábranou už takéto znenie Trestného zákona. A ja myslím, že všetci tu v parlamente vystupujeme so snahou politickej kultúry s požiadavkou, aby politika bola kultúrna. Ale to sa nemôže týkať len najvyšších politických činiteľov, lebo mala by táto politika byť kultúrna na všetkých úrovniach. Tam, kde politika už kultúrna nie je, kde dochádza k osočovaniu, hanobeniu pre určité názory, vážení, ja myslím, toto tolerovať v spoločnosti nie je možné, pretože to vyvoláva vibrácie neželateľné v spoločnosti. A v prípade, ak to presiahne únosné hranice, treba, aby bolo možné volať takéto osoby na zodpovednosť. Možno o 10 – 20 rokov si môžeme povedať, že už takýto trestný čin nepotrebujeme. Okolité štáty takýto trestný čin vo svojich trestných zákonoch zahrnuté majú. Ďakujem za pozornosť.
Zemanová, Anna, poslankyňa NR SR (2016-10-25):
Ďakujem pekne za slovo. Pán kolega, poslanec Farkašovský, vy ste povedali, dobrý diskutér by sa mal vedieť odstrihnúť. Obdobné úvahy o tom, že ako každý by mal vedieť vtesnať svoju myšlienku do tých 20 minút a podobne, by malo byť kritériom toho, že kto sa môže stať poslancom? Viete, aké sú kritériá, kto môže byť volený za poslanca Národnej rady? To nie je ten, kto vie diskutovať. Môže byť niekto, kto sa bude zajakávať a bude mu trvať oveľa dlhšie sa vyjadriť. Za poslanca Národnej rady môže byť zvolená osoba, ktorá je občanom Slovenskej republiky, v deň volieb dovŕši 21 rokov veku, má trvalý pobyt na území Slovenskej republiky, nie je vo výkone trestu odňatia slobody a nenastala uňho prekážka vo výkone práva voliť. Predstavte si, že tu bude poslanec, ktorý bude hluchonemý a bude sa jeho reč tlmočiť. Aj jemu odstrihneme čas za 20 minút? My nie sme novinári, my sme tu odborníci v prvom rade a ľudia z ulice, ktorí nás zvolili, ľudia vo voľbách a poslali do Národnej rady obhajovať ich záujmy. Nemala by forma, hoc vášho príjemného hlasu, moderátorského, novinárskeho prevažovať nad obsahom, pretože ten je dôležitý tu v parlamente, ten je dôležitý pri prerokovávaní zákonov, ktoré ovplyvnia život celej našej spoločnosti.
Kollár, Boris, predseda NR SR (2021-10-19):
S ďalšou faktickou poznámkou vystúpi pán Medvecký. Pán poslanec, nech sa páči, máte slovo.
B. Bugár, podpredseda NR SR: (2003-02-26):
Pýtam sa pána navrhovateľa, či sa chce vyjadriť k rozprave. Nie. Ďakujem pekne. Pán spravodajca, chcete sa vyjadriť k rozprave? Nie. Ďakujem pekne. Takže pristúpime k hlasovaniu. Pán spravodajca, nech sa páči, môžete uviesť prvé hlasovanie. R. Vavrík, poslanec: Pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Grendel, Gábor, poslanec NR SR (2024-09-10):
Ďakujem za slovo. Mám dva návrhy. Po prvé navrhujem, aby bol do návrhu programu 19. schôdze Národnej rady Slovenskej republiky doplnený nový bod, ktorým je návrh na prijatie uznesenia Národnej rady Slovenskej republiky na voľbu predsedu Výboru Národnej rady Slovenskej republiky pre verejnú správu a regionálny rozvoj. Odôvodnenie: Dôvodom odvolania predsedu tohto výboru Michala Šipoša vládnou koalíciou bolo striktné dodržanie ustanovení rokovacieho poriadku Národnej rady a vyžadovanie stanoviska Rady pre rozpočtovú zodpovednosť v súlade s príslušnými právnymi predpismi. Navrhujem, aby Michal Šipoš bol opätovne zvolený za predsedu tohto výboru, keďže táto pozícia patrí podľa povolebnej dohody všetkých poslaneckých klubov klubu SLOVENSKO, ZA ĽUDÍ, Kresťanská únia. (Prerušenie vystúpenia predsedajúcim.)
Kažimír, Peter, podpredseda vlády a minister financií SR (2013-06-19):
Dôvodom prechodu je aj celkové zjednodušenie procesov pri realizácii projektu elektronickej služby spoločných modelov ústredného portálu verejnej správy a prístupových komponentov. S predloženým návrhom sa upravuje aj ďalšie ustanovenie zákona č. 275/2006 Z. z. o informačných systémoch a napríklad sa rozširuje vymedzenie základných pojmov používaných v zákone a mení sa okruh zodpovedných osôb za vytváranie správu a rozvoj informačného systému verejnej správy. Toľko na úvod, myslím si, že tento zákon nadväzuje aj na debatu, včerajšie prvé čítanie zákona o e-governmente presne v duchu toho, čo hovoril aj pán poslanec Viskupič. Ďakujem veľmi pekne.
Pellegrini, Peter, predseda NR SR (2015-05-28):
Ďalší v rozprave ústne prihlásený je pán poslanec Mamojka. Pripraví sa potom pán poslanec Hlina. Nech sa páči, pán poslanec, máte slovo.
Hort, Milan, podpredseda NR SR (2012-02-03):
(Hlasovanie.) 144 prítomných, za hlasovalo 34, proti nebol nik, zdržalo sa 105 poslancov, nehlasovali 5. Návrhy sme neschválili. Nech sa páči, pán spravodajca.
Blanár, Juraj, podpredseda NR SR (2022-03-17):
Posledný s faktickou poznámkou pán poslanec Štefan Kuffa.
P. Hrušovský, predseda NR SR: (2004-10-20):
(Hlasovanie.) 140 prítomných, 134 za, 2 proti, 3 sa zdržali, 1 nehlasoval. Návrh zákona sme schválili do druhého čítania . Ďalší návrh.
Jurinová, Erika, podpredsedníčka NR SR (2012-10-18):
Pán poslanec Senko.
Ondruš, Branislav, poslanec NR SR (2011-05-24):
Ďakujem pekne, pán predsedajúci. Pán kolega, mňa tam zaujalo niekoľko tých bodov. Aj ja som chcel povedať len pár slov ešte k tej asimilácii ako pán kolega Dostál. Skutočne tých dôvodov pre asimiláciu je viac, ako to už aj spomenul pán kolega Dostál. Okrem takých celkom prirodzených z hľadiska toho, že je tu menšina, sú to napr. otvorené hranice do celého sveta a, samozrejme, aj existencia teda väčšinového maďarského štátu. Čiže ja si myslím, že skutočne naozaj na základe iba toho, že si pozrieme čísla, nevieme jednoznačne povedať, prečo tu klesá počet Maďarov. Ale na druhej strane treba povedať, že ja si myslím, že veľká časť Maďarov žije v regiónoch, ktoré sú za tých uplynulých 20 rokov výrazne postihnuté a výrazne negatívne postihnuté tými sociálnymi a ekonomickými dopadmi toho vývoja, ktorý tu za tých 20 rokov máme. Teda ja som si istý, že aj okrem iných faktorov aj práve ten sociálno-ekonomický vývoj za posledných 20 rokov negatívne ovplyvňuje natalitu medzi Maďarmi na Slovensku. A opakujem, južné Slovensko, kde Maďari žijú, naozaj možno popri takých regiónoch, ako je Orava alebo Spiš, alebo severovýchod Slovenska, určite patrí k tým ťažko skúšaným regiónom. A to podľa mňa pôrodnosť Maďarov takisto ovplyvňuje. A pokiaľ ste teda spomenuli nejaké prieskumy lojálnosti, v ktorých teda vyšlo, že Maďari sú lojálni. My sme to tu nikdy nespochybňovali, sami sme to zdôrazňovali. A ja si myslím, že to je najlepším argumentom pre to, že väčšina Maďarov je spokojná... (Prerušenie vystúpenia časomerom.)
L. Miklós, poslanec: (2010-06-10):
A teraz mi dovoľte jednu zlomyseľnú poznámku, že tento chvat alebo proste to, že to máme robiť teraz, predpokladám, teda prijímam za toho predpokladu, za toho zlomyseľného predpokladu, že ministerstvo by nebolo ochotné toto robiť bez toho, že by to nedostalo ako povinnosť. Takže toto si viem vysvetliť ako racionálne zdôvodnenie toho, že to teraz dávame ako povinnosť do zákona. Nehnevajte sa za túto poznámku, ale tak si myslím, že všetky tieto práce, ktoré sú teraz tam vložené do paragrafu, môže robiť ministerstvo aj teraz. Ďakujem pekne.
Šimečka, Michal, podpredseda NR SR (2024-02-23):
Ďakujem pekne. Pán poslanec Matovič.
T. Cabaj, podpredseda NR SR: (2010-02-10):
návrhu poslancov Národnej rady Slovenskej republiky Viliama Novotného a Petra Markoviča na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene niektorých zákonov . Ešte s faktickou poznámkou má vystúpiť pán predseda výboru Halecký. Poprosím techniku, poprosím zapnúť pána poslanca Haleckého s faktickou poznámkou.
Zemanová, Anna, poslankyňa NR SR (2022-05-05):
Ďakujem pekne. Vážený pán predseda, v mene troch poslaneckých klubov SaS, OĽANO a SME RODINA podávam týmto procedurálny návrh, aby sa body, bod 53, tlač 982, bod 59, tlač 989 a bod 60, tlač 990 boli prerokované v rámci zlúčenej rozpravy. Odôvodnenie: Procedurálny návrh odôvodňujeme príbuznosťou prerokovávanej témy.
Bugár, Béla, podpredseda NR SR (2017-09-13):
Ďakujem. Teraz dávam slovo spravodajcovi určeného z gestorského výboru pre ľudské práva a menšiny pánovi poslancovi Hambálekovi, nech sa páči.
Pčolinský, Peter, podpredseda NR SR (2022-11-30):
Prosím pána ministra financií, aby sa dostavil do rokovacej sály, aby sme mohli pokračovať v rokovaní o štátnom rozpočte. Prípadne pána ministra tu doručte, doneste. (Krátka prestávka.) Takže môžme pokračovať, pán minister je prítomný v sále. 	O slovo sa prihlásil pán spravodajca, čiže nech sa páči, máte slovo. [Pokračovanie rokovania o vládnom návrhu zákona o štátnom rozpočte na rok 2023 (o vládnom návrhu rozpočtu verejnej správy na roky 2023 až 2025) , tlač 1193.]
Laurenčík, Milan, podpredseda NR SR (2021-02-04):
Prosím, prezentujme sa a hlasujme o tomto uznesení. (Hlasovanie.) Prítomných 121, za 92, proti 1, zdržalo sa 28, hlasovali všetci. Konštatujem, že aj bod 7 pozmeňujúceho návrhu pána poslanca Viskupiča sme schválili. Nech sa páči, ďalšie návrhy.
Danko, Andrej, predseda NR SR (2017-12-06):
Pán poslanec Goga.
Pellegrini, Peter, predseda NR SR (2015-09-30):
Pán poslanec Bobík.
A. Belousovová, podpredsedníčka NR SR: (2010-04-27):
Nech sa páči, pokračujte.
Cigániková, Jana, poslankyňa NR SR (2019-04-03):
Ďakujem pekne. No, babráci a zlodeji v úplnej, úplnej kráse sa tu ukázali. Vy ste presadili zákon, ktorý, ktorý zdražel potraviny ľuďom tak, ako sa to nestalo už 15 rokov. Na to Európska komisia vám tento zákon pozastavila, pretože je diskriminačný a je v rozpore s právom Európskej únie. Na to ste zistili, že treba ho zrušiť, aby nebola až taká hanba, ale tiež ste zistili, že kolegovia Poliačik a Mihál majú zrušenie tohto vášho hlúpeho zákona už podané v Národnej rade, a namiesto toho, aby ste s ním iba súhlasili a odhlasovali ich zákon, tak vy ste normálne na drzovku ukradli, okopírovali ich zákon a ešte ste aj bez ich vlastného súhlasu, čo sa stalo prvýkrát v histórii Národnej rady, posunuli ich vlastný zákon bez ich súhlasu na koniec schôdze a napchali ste dopredu svoj zákon, ktorý je im ukradnutý. A keď pán Poliačik protestoval, tak pán Danko ho vykázal s tým, že je neslušný, a preto tu aj teraz nie je, pretože nemôže vystupovať, lebo bol vykázaný dnes z rokovania. Prosím vás pekne, o slušnosti nám tu ide kázať človek, ktorý, ktorého rodina vyslovene sprivatizovala a vytunelovala Lesostav Revúcu, ktorý robil podržtašku Slotovi, aby ho mohol potom podraziť a vystriedať ho na predsedníckej stoličke SNS, ktorý ukradol asi úplne všetko, čo by mohlo mať v jeho živote akú-takú hodnotu, výložky, akademický titul, rigorózku, zákony kolegom, priestor na, na to, aby sa prejavili eurofondy a stimuly na vedu a výskum, peniaze ľuďom, napríklad aj zo zdravotníctva, aby si mohli kúpiť stíhačky. No ja len toľko, že babráci, plagiátori a zlodeji v plnom kvete. Za ten zákon budem hlasovať, za zrušenie toho zákona, samozrejme, preto, lebo nechcem, aby ľudia mali drahé potraviny, ale vy ste sa ukázali, toto je vaša veľká hanba.
Šuca, Peter, poslanec NR SR (2016-09-23):
Ďakujem pekne za slovo, vážený pán predsedajúci. Dovoľte mi predniesť návrh uznesenia z dnešného rokovania. Uznesenie Národnej rady Slovenskej republiky k návrhu skupiny poslancov Národnej rady Slovenskej republiky na vyslovenie nedôvery podpredsedovi vlády Slovenskej republiky Robertovi Kaliňákovi, poverenému riadením Ministerstva vnútra Slovenskej republiky (tlač 157). Národná rada Slovenskej republiky po prerokovaní návrhu skupiny poslancov Národnej rady Slovenskej republiky podľa čl. 88 ods. 1 a 2 Ústavy Slovenskej republiky vyslovuje nedôveru podpredsedovi vlády Slovenskej republiky Robertovi Kaliňákovi, poverenému riadením Ministerstva vnútra Slovenskej republiky. Pán predsedajúci, skončil som, dajte, prosím, hlasovať.
Gál, Gábor, minister spravodlivosti SR (2018-10-24):
A to je také typické, vy ani neviete, o čom rozprávate. (Reakcia z pléna.) Netykáme si, pán poslanec, nikdy sme si netykali. Viem, o čom rozprávam, viem, o čom rozprávam ... (Prerušenie vystúpenia predsedajúcim.)
Nicholsonová, Lucia, podpredsedníčka NR SR (2016-05-20):
Pani poslankyňa, ale vy naozaj prekračujete túto rozpravu a nie je to úplne fér. Keď ste sa chceli prihlásiť, tak ste mali tú možnosť, ja som otvorila rozpravu, nie je to fér.
Mezenská, Helena, poslankyňa NR SR (2013-12-05):
Tak ja chcem rovnako oceniť a poďakovať za veľmi rozsiahly, komplexný a detailný prednes k plánovanému rozpočtu. Chcem poďakovať za to, že to bolo podané v širších súvislostiach, rečou čísiel, kde bolo možné urobiť si vlastný úsudok, triezvy úsudok o demaskovaní rôznych proklamovaných zámerov, o rôznych disproporciách medzi proklamovanými sľubmi a medzi reálne vykonávanými zámermi. Z toho, čo tu odznelo, ale aj z toho, ako je pripravený rozpočet, si myslím, že nás nečakajú žiadne svetlé vyhliadky, lebo opakovane sme svedkami neuskutočňovaných systémových štrukturálnych zmien vo verejnej správe, taktiež je tu reálna obava o elimináciu možnosti čerpania európskych fondov, rovnako sa s vami stotožňujem v tom, že nie som svedkom žiadnych uskutočňovaných rozvojových impulzov, opakovane tu odznieva, odznievajú tendencie o zvyšovaní zadlžovania v podnikoch, v štátnych podnikoch ako SPP, zvyšovanie odvodov a daní pre bežných občanov. Ďalšími takými znepokojujúcimi prvkami, ktoré vyzneli z vašej prezentácie, z vášho príspevku, sú prvoplánové predaje, ktorými chceme znižovať deficit prvoplánovo, znižovanie štátneho bohatstva, zvyšovanie dlhu SPP, no a potom, samozrejme, zarážajúcim momentom, na ktorý ste poukázali, je aj neopodstatnené zvyšovanie nákladov bezpečnostných a silových zložiek. Ďakujem teda za tento exkurz do rozpočtu. Určite bol podnetným a výživným materiálom.
Viskupič, Jozef, poslanec NR SR (2017-03-29):
Táto parlamentná debata sa zvrhla na súdny tribunál. Mám pocit, že jedna strana jednostranne obžalováva a nás chcú účelovo namotať do nejakej pozície obhajcov. A keď už to tak je, tak sa pozrime, že čo tí ľudia a kto to vlastne vraví. Tuto zavádzač svätých Andrejov, lítajíci Česmír Blaha, ktorý je najviac používaný, alebo najviac používa lietadlá, pretože má takú funkciu, je predseda zahraničného alebo teda európskeho výboru. Je absolútne scestné, čo tu rozprával, ak prezident reprezentuje republiku navonok a má v svojej kompetencii zahraničnú politiku, tak asi lieta, takisto ako lieta Blaha najviac zo všetkých nás. Zároveň chcem vedieť to, čo rozprával pán Jarjabek na tvoju adresu... (Prerušenie vystúpenia predsedajúcim.)
Matej, Ondrej, poslanec NR SR (2010-12-01):
Ďakujem. Ako posledný pozmeňujúci návrh bol pozmeňujúci návrh pána poslanca Kažimíra. Prosím, dajte hlasovať teraz.
Paška, Pavol, predseda NR SR (2013-05-14):
Hlasujeme. (Hlasovanie.) 143 prítomných, 79 za, 3 proti, 60 sa zdržalo, 1 nehlasoval. Tento prvý bod sme schválili.
Krajkovič, Mikuláš, poslanec NR SR (2018-03-14):
A, pardon, pardon. O bode 2 samostatne. Prosím, teraz dajte hlasovať.
Hrnčiar, Andrej, podpredseda NR SR (2017-03-29):
Vážené pani poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledky tajného hlasovania. Najskôr o návrhu na voľbu člena Rady pre vysielanie a retransmisiu .
Mezenská, Helena, poslankyňa NR SR (2015-05-06):
Ja rovnako chcem podporiť argumentáciu aj to, s čím vystúpil pán poslanec Hlina, lebo keď som si čítala dôvodovú správu k tomuto zákonu o hospodárskej mobilizácii, neboli mi mnohé argumenty zrejmé, neboli objasnené určite, jednoznačne. To znamená, že tie otázky, ktoré položil pán poslanec Hlina, to sú otázky, s ktorými by som, ak by nevystúpil on, určite vystúpila aj ja. Naozaj naoko to vyzerá ako formálne predložený zákon, ale mám rovnako obavu o to, že tento zákon pojednáva o zabezpečení podmienok pre zabezpečenie tých základných obranných aj životných funkcií nášho obyvateľstva. A ja by som sa možno ani toho neobávala, že tu ide o nejaký netransparentný prevod správy zariadení hospodárskej mobilizácie zo štátu na nejaké súkromné subjekty, pretože prečítala som si, čo sú subjekty hospodárskej mobilizácie. Vo väčšine prípadov to sú vlastne subjekty, ktoré majú verejnoprávny rozmer. Skôr sa obávam toho, že ak sa vlastne takto bude decentralizovať a distribuovať správa a údržba technických zariadení na jednotlivé regionálne články alebo na tie nižšieúrovňové verejnoprávne články, či touto decentralizáciou nebudeme nejakým spôsobom ohrozovaní. Takže rovnako ma zaujíma, prečo, ak doteraz ten správca majetku technických zariadení bol určený, prečo teraz sa takýmto spôsobom jeho výkon, jeho pôsobnosť a zodpovednosť decentralizuje. Ďakujem.
Ďuriš Nicholsonová, Lucia, podpredsedníčka NR SR (2017-11-30):
Vážené panie poslankyne, vážení páni poslanci, budeme pokračovať v rokovaní Národnej rady Slovenskej republiky. Poprosím vás o kľud v rokovacej sále. Ten, koho to nezaujíma, môže vyjsť, nech sa páči. Tí, ktorí chcete zostať, zostaňte, ale poprosím o kľud, aby sme mohli pokračovať. Teraz nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa mení zákon č. 404/2011 o pobyte cudzincov a o zmene a doplnení niektorých zákonov v znení neskorších predpisov . Poprosím vás o kľud, dámy a páni. Aj pokoj, pán Hrnko, pokoj s vami! Vládny návrh zákona je pod tlačou 756, návrh na jeho pridelenie na prerokovanie výborom je v rozhodnutí pod č. 780. Poprosím podpredsedu vlády Roberta Kaliňáka, aby sa ujal slova a uviedol predmetný návrh zákona.
Šmilňák, Martin, poslanec NR SR (2024-06-14):
Vážený pán predsedajúci, vážené plénum, nie celkom súhlasím, pani Kalmárová, že iba fakultatívne veci rieši informovaný súhlas rodiča, ale to si vydiskutujeme neskôr. Druhá vec, áno, právo na informácie u detí áno, ale citlivo, musí to byť citlivé. Dnes existujú streamovacie platformy alebo sociálne siete, kde sa mladí ľudia stretávajú a pod vplyvom rôznych influencerov si zdieľajú návody na to, ako spáchať samovraždu a tak ďalej, čiže tu treba byť opatrný, že ktoré informácie áno a v akej miere, a vždycky to musí byť citlivé. A tretiu vec, ktorú chcem povedať, že nemali by sme stavať do opozície rodičov a školu. Rodičia a škola musia byť partneri a pri výchove a vzdelávaní detí musia spolupracovať, preto vylučovať rodičov zo vzdelávania a robiť niečo za chrbtom ako keby rodičov, toto sa nesmie stať. My v KDH napríklad hovoríme stále o tom, že primárne za výchovu a vzdelávanie detí a mládeže sú zodpovední rodičia a škola je pri tom významný partner, ale toto musíme dať do súladu a nerobiť veci poza chrbát, poza chrbát rodičov. Toľko za KDH, ďakujem pekne.
P. Hrušovský, predseda NR SR: (2003-10-23):
Zároveň vás prosím, aby ste odpovedali na prvú otázku, ktorú položil pán poslanec Madej, ktorý sa vás pýta: „Pán premiér, funguje ešte vaša skupinka?“
Sopko, Miroslav, poslanec NR SR (2017-02-10):
Vážený pán predsedajúci, vážené pani poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 303). Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 17. marca 2017 a gestorský výbor do 20. marca 2017. Ďakujem všetkým za pozornosť a prosím, pán predsedajúci, otvorte všeobecnú rozpravu.
Šeliga, Juraj, podpredseda NR SR (2021-03-30):
Pán poslanec Dobeš, nech sa páči.
Grendel, Gábor, podpredseda NR SR (2020-06-10):
Prezentujme sa a hlasujme. (Hlasovanie.) Prítomných 129 poslancov, za 35, proti 24, zdržalo sa 11 poslancov, nehlasovalo 59. Návrh sme neschválili. Ďalej budeme hlasovať o návrhu uznesenia k výročnej správe o činnosti Ústavu pamäti národa za rok 2019, tlač 109. Prosím povereného člena výboru pre ľudské práva a národnostné menšiny poslanca Petra Polláka, aby uviedol hlasovanie. (Hlasovanie o návrhu uznesenia k výročnej správe o činnosti Ústavu pamäti národa za rok 2019 , tlač 109.)
Ledecký, Vladimír, poslanec NR SR (2021-10-26):
Ďakujem. Častokrát tu počúvam, aké budú mať problémy mestá a obce, že nebudú mať na financovanie energií, keďže prevádzkujú aj materské školy a základné školy a iné subjekty školskej samosprávy. Chcem povedať, že obce sú platené z podielových daní. Tie tvoria dane fyzických osôb. To znamená, že koľko daní zaplatíme ako zamestnanci, toľko sa rozdelí. Čiže je rozhodujúci, aký veľký balík to bude. A potom je rozhodujúci vzorec, podľa ktorého sa to bude rozdeľovať. To znamená, aký koeficient sa dá na školy a škôlky a pokiaľ sa to správne rozdelí, tak tých peňazí by malo byť dosť. A je veľmi dôležité si uvedomiť, lebo sa tu spomínalo, že sa bude vypínať verejné osvetlenie. A viete, keď je obec, ktorá má dvesto ľudí na trvalý pobyt prihlásených, z toho sto ľudí tam len žije, lebo tí ostatní kdesi vonku robia, a starosta je zaplatený na plný úväzok aj s pracovníčkou a väčšiu časť tých peňazí dá na platy, niekedy je to až 90 %, tak sa nečudujme, že tú elektriku musí vypnúť, lebo niekde tie peniaze musia ušetriť. Ale to už nie je problém ministerstva hospodárstva, ale to je problém toho, že reforma verejnej správy sa tu odkladá už dvadsať rokov. Ďakujem.
P. Hrušovský, predseda NR SR: (2003-03-05):
Chcem vás informovať, že písomne do rozpravy ešte zostali 4 páni poslanci, ktorí neodrečnili, a to Kolesár, Bastrnák, Belohorská a Paška. Nech sa páči, pán poslanec Kolesár.
Sulík, Richard, predseda NR SR (2011-02-02):
Prosím, hlasujte teraz. (Hlasovanie.) Zo 138 prítomných poslancov hlasovalo 135 za, nikto nebol proti, 1 sa zdržal, 2 nehlasovali. Tento bod sme schválili. Nech sa páči.